Realme C2, Asus ZenFone Max M1, Moto E5 Plus: 8,000 रुपये से कम में मिलने वाले 3 जीबी रैम स्मार्टफोन  
Realme C2 की कीमत 5,999 रुपये से शुरू
Asus ZenFone Max M1 की बैटरी 4000 एमएएच की है 
सेल्फी के लिए मिलेगा 8 मेगापिक्सल का फ्रंट कैमरा है Lenovo A5 में
8,000 रुपये से कम के बजट में अगर आप भी 3 जीबी रैम से लैस स्मार्टफोन खरीदने का विचार कर रहे हैं तो आज हमारा आज का यह लेख खास आप लोगों के लिए है। इस प्राइस सेगमेंट में आपको Oppo के सब-ब्रांड Realme, Asus, Infinix, Huawei के सब-ब्रांड Honor और Motorola जैसे ब्रांड के 3 जीबी रैम वाले फोन आसानी से मिल जाएंगे। हम साफ कर दें कि ये केवल 3 जीबी रैम वाले स्मार्टफोन की एक लिस्ट मात्र है, इसमें कहीं भी हम यह नहीं कह रहे हैं कि इसमें से कौन सा स्मार्टफोन बेहतर है। आइए अब आपको इन हैंडसेट के बारे में विस्तार से जानकारी मुहैया कराते हैं।

ओप्पो के सब-ब्रांड रियलमी ने पिछले महीने Realme C2 (रिव्यू) स्मार्टफोन को लॉन्च किया था। यह हैंडसेट डायमंड कट डिज़ाइन के साथ आता है जिसे लेज़र कट टेक्नोलॉजी और थ्री-लेयर पेंटजॉब के ज़रिए बनाया गया है। Realme C2 की अहम खासियतों की बात करें तो इसमें डुअल रियर कैमरा सेटअप है। बीते साल से मार्केट में मौज़ूद Realme C1 के अपग्रेड के तौर पर लॉन्च किए गए रियलमी सी2 में मीडियाटेक हीलियो पी22 प्रोसेसर और 3 जीबी तक रैम हैं।

Realme C2 की भारत में कीमत की बात करें तो इसकी शुरुआती कीमत 5,999 रुपये है। इस दाम में 2 जीबी रैम + 16 जीबी स्टोरेज वेरिएंट बेचा जाएगा। फोन के 3 जीबी रैम + 32 जीबी स्टोरेज मॉडल का दाम 7,999 रुपये है। फोन डायमंड ब्लू और डायमंड ब्लैक रंग में उपलब्ध होगा।
Realme C2 के स्पेसिफिकेशन की बात करें तो डुअल सिम (नैनो) वाला यह फोन एंड्रॉयड 9.0 पाई पर आधारित कलरओएस 6.0 पर चलता है। इसमें 6.1 इंच का एचडी+ (720x1560 पिक्सल) डिस्प्ले है, 19.5:9 आस्पेक्ट रेशियो के साथ। हैंडसेट पर कॉर्निंग गोरिल्ला ग्लास 3 की प्रोटेक्शन है। स्मार्टफोन में ऑक्टा-कोर मीडियाटेक हीलियो पी22 प्रोसेसर का इस्तेमाल किया गया है। रैम के दो विकल्प हैं- 2 जीबी और 3 जीबी।
Realme C2 में डुअल रियर कैमरा सेटअप है। प्राइमरी सेंसर 13 मेगापिक्सल का है। इसका अपर्चर एफ/ 2.2 है। इसके साथ जुगलबंदी में एफ/ 2.4 अपर्चर वाला 2 मेगापिक्सल का सेंसर काम करेगा। सेल्फी के लिए हैंडसेट में एफ/ 2.0 अपर्चर वाला 5 मेगापिक्सल का सेंसर है। सेल्फी कैमरा एआई से लैस है जिससे बेहतर सेल्फी लेने में मदद मिलती है। हैंडसेट एआई फेस अनलॉक से लैस है।
Realme C2 की इनबिल्ट स्टोरेज के दो विकल्प हैं- 32 जीबी और 64 जीबी। दोनों ही वेरिएंट 256 जीबी तक के माइक्रोएसडी कार्ड को सपोर्ट करेंगे। कनेक्टिविटी फीचर में 4जी वीओएलटीई, वाई-फाई, ब्लूटूथ 4.2, जीपीएस/ ए-जीपीएस, माइक्रो-यूएसबी और 3.5 एमएम हेडफोन जैक शामिल हैं। फोन में पिछले हिस्से पर फिंगरप्रिंट सेंसर है। एक्सेलेरोमीटर, एंबियंट लाइट, मैगनेटोमीटर और प्रॉक्सिमिटी सेंसर हैंडसेट का हिस्सा हैं। फोन की बैटरी 4,000 एमएएच की है और डाइमेंशन 154.3x73.7x8.5 मिलीमीटर।

असूस ब्रांड के इस फोन को पिछले साल अक्टूबर में लॉन्च किया था। जेनफोन मैक्स एम1 के प्रमुख फीचर की बात करें तो यह हैंडसेट सिंगल रियर कैमरा सेटअप, क्वालकॉम स्नैपड्रैगन 430 चिपसेट और बिना नॉच डिजाइन के साथ लॉन्च किया गया है। फोन में जान फूंकने के लिए मैक्स वेरिएंट में 4,000 एमएएच बैटरी है। Asus ZenFone Max M1 (रिव्यू) में सिक्योरिटी के लिए रियर फिंगरप्रिंट सेंसर रहेगा।

भारतीय मार्केट में Asus ZenFone Max M1 के 3 जीबी रैम और 32 जीबी स्टोरेज वेरिएंट की कीमत 6,999 रुपये है। Asus ZenFone Max M1 के स्पेसिफिकेशन की बात करें तो डुअल सिम वाले इस फोन में 5.45 इंच (720x1440 पिक्सल) एचडी+आईपीएस डिस्प्ले है। इसका आस्पेक्ट रेशियो 18:9 और स्क्रीन-टू-बॉडी रेशियो 82 प्रतिशत है। स्पीड और मल्टीटास्किंग के लिए स्नैपड्रैगन 430 क्वाड-कोर प्रोसेसर के साथ 3 जीबी रैम है। फोटो, वीडियो और अन्य चीजों को सेव करने के लिए 32 जीबी स्टोरेज है, माइक्रोएसडी कार्ड की मदद से स्टोरेज को 256 जीबी तक बढ़ाना संभव है।
अब बात कैमरा सेटअप की। फोटोग्राफी के लिए एलईडी फ्लैश के साथ एफ/2.0 अर्पचर वाला 13 मेगापिक्सल का रियर कैमरा है। सेल्फी और वीडियो कॉलिंग के लिए 8 मेगापिक्सल का फ्रंट कैमरा है, इसका अर्पचर एफ/2.2 है। फ्रंट पैनल पर भी एलईडी फ्लैश है। फोन में जान फूंकने के लिए 4,000एमएएच की बैटरी के साथ फास्ट चार्जिंग सपोर्ट है। कनेक्टिविटी के लिए वाईफाई 80211 बी/जी/एन, ब्लूटूथ वर्जन 4.0, एपीजीपीएस, जीपीएस, ग्लोनास शामिल है। फोन में एक्सेलेरोमीटर, ई-कंपास, प्रॉक्सिमिटी सेंसर, एंबियंट लाइट सेंसर और जायरोस्कोप सेंसर हैं। फोन की लंबाई-चौड़ाई 147.3x70.9x8.7 मिलीमीटर और इसका वजन 150 ग्राम है।

इनफिनिक्स ने पिछले साल अगस्त में अपना फुल एचडी+ फुल व्यू डिस्प्ले और 16 मेगापिक्सल सेल्फी कैमरे वाला स्मार्टफोन Infinix Note 5लॉन्च किया था। Infinix Note 5 की अहम खासियतों की बात करें तो यह एंड्रॉयड वन स्मार्टफोन है जो स्टॉक एंड्रॉयड अनुभव देगा, साथ ही आपको समय-समय पर लेटेस्ट अपडेट मिलते रहेंगे। इनफिनिक्स ग्राहकों को लुभाने के लिए  स्मार्टफोन में आर्टिफिशियल इंटेलिजेंस ऑटो सीन डिटेकशन और आर्टिफिशियल इंटेलिजेंस पावर मैनेजमेंट दे रही है।

भारत में Infinix Note 5 के 3 जीबी रैम और 32 जीबी स्टोरेज वेरिएंट की कीमत 6,999 रुपये है। वहीं इसके 4 जीबी रैम और 64 जीबी स्टोरेज वेरिएंट को 8,999 रुपये में बेचा जाता है। Infinix Note 5 के स्पेसिफिकेशन की बात करें तो डुअल सिम वाला इस फोन में 5.99 इंच की फुल एचडी+ फुल व्यू डिस्प्ले मिलेगी जिसका रिजॉल्यूशन 1080x2160 पिक्सल है। इसका आस्पेक्ट रेशियो 18:9 है। स्क्रीन-टू-बॉडी रेशियो 85 प्रतिशत है। फोन की बॉडी ग्लास की होगी और डिस्प्ले पर 2.5डी कर्व्ड ग्लास प्रोटेक्शन भी मौजूद है। फोन में मीडियाटेक हीलियो पी23 प्रोसेसर के साथ एआरएम माली-जी71 जीपीयू है। यह स्मार्टफोन 3 जीबी और 4 जीबी रैम विकल्प के साथ आएगा।
अब बात कैमरा की। रियर कैमरा 12 मेगापिक्सल का है, जिसका अर्पचर एफ/2.0 है। कैमरा लो-लाइट फोटोग्राफी, आर्टिफिशियल इंटेलिजेंस ऑटो-सीन डिटेक्शन और आर्टिफिशियल इंटेलिजेंस पोर्ट्रेट मोड सपोर्ट करता है। रियर कैमरा एलईडी फ्लैश के साथ आता है। सेल्फी और वीडियो कॉलिंग के लिए 16 मेगापिक्सल का फ्रंट कैमरा है, जिसका अर्पचर एफ/2.0 है। फ्रंट कैमरा लो-लाइट सेल्फी, आर्टिफिशियल इंटेलिजेंस ब्यूटी मोड और आर्टिफिशियल इंटेलिजेंस बोकेह सेल्फी सपोर्ट करता है।
Infinix Note 5 के 32 जीबी और 64 जीबी दो स्टोरेज वेरिएंट है, माइक्रोएसडी कार्ड की मदद से स्टोरेज को 128 जीबी तक बढ़ाया जा सकता है। कनेक्टिविटी के लिए 4जी वोल्ट, वाईफाई, ब्लूटूथ वर्जन 4.2, जीपीएस/ ए-जीपीएस, माइक्रो-यूएसबी, एफएम रेडियो और 3.5 मिलीमीटर हेडफोन जैक मिलेगा। बैक पैनल पर फिंगरप्रिंट सेंसर मिलेगा। पावर बैकअप के लिए आर्टिफिशियल इंटेलिजेंस पावर मैनेजमेंट से लैस 4,500 एमएएच की बैटरी मिलेगी जो फास्ट चार्जिंग के लिए 18W X सपोर्ट करेगा। इनफिनिक्स नोट 5 की लंबाई-चौड़ाई कुछ इस प्रकार है- 158.25x75.25x8.65 मिलीमीटर और इसका वजन 175 ग्राम है।

लेनोवो ने पिछले साल अक्टूबर में Lenovo A5 स्मार्टफोन को लॉन्च किया था। लेनोवो ए5 की अहम खासियतों की बात करें तो फोन में जान फूंकने के लिए 4,000 एमएएच की बैटरी, सिक्योरिटी के लिए बैक पैनल पर फिंगरप्रिंट सेंसर रहेगा। स्पीड और मल्टीटास्किंग के लिए Lenovo A5 में मीडियाटेक एमटी6739 चिपसेट का इस्तेमाल हुआ है।

भारत में Lenovo A5 के 3 जीबी रैम और 32 जीबी स्टोरेज वेरिएंट की कीमत 6,999 रुपये है। Lenovo A5 के स्पेसिफिकेशन की बात करें तो डुअल-सिम वाले इस फोन में 5.45 इंच का एचडी+ (720x1440 पिक्सल) आईपीएस डिस्प्ले है। इसका आस्पेक्ट रेशियो 18:9  है। स्पीड और मल्टीटास्किंग के लिए Lenovo A5 में 1.5 गीगाहर्ट्ज़ क्वाड-कोर मीडियाटेक एमटी6739 प्रोसेसर के साथ 2 जीबी/3 जीबी रैम है। स्टोरेज के दो विकल्प हैं- 16 जीबी और 32 जीबी। माइक्रोएसडी कार्ड की मदद से स्टोरेज को 256 जीबी तक बढ़ाया जा सकता है। अब बात कैमरा सेटअप की। पिछले हिस्से पर 13 मेगापिक्सल का सेंसर रहेगा। रियर कैमरा का अर्पचर एफ/2.2 है। बेहतर पिक्चर क्वालिटी के लिए मोनोक्रोम फ्लैश भी मौजूद है। सेल्फी और वीडियो कॉलिंग के लिए 8 मेगापिक्सल का फ्रंट कैमरा मिलेगा। फ्रंट कैमरे का अर्पचर एफ/2.2 है।
कनेक्टिविटी के लिए वाईफाई 802.11 बी/जी/एन/एसी, ब्लूटूथ वर्जन 4.2, माइक्रो-यूएसबी और 3.5 मिलीमीटर का हेडफोन जैक मिलेगा। फोन में जान फूंकने के लिए 4,000 एमएएच की बैटरी है। Honor 8X की लंबाई-चौड़ाई 146.2x70.86x9.8 मिलीमीटर और इसका वजन 160 ग्राम है। सिक्योरिटी के लिए बैक पैनल पर फिंगरप्रिंट सेंसर रहेगा। एक्सेलेरोमीटर, एम्बिएंट लाइट सेंसर और प्रॉक्सिमिटी सेंसर इस फोन का हिस्सा हैं।

मोटोरोला ने पिछले साल मोटो ई5 प्लस को लॉन्च किया था। Moto E5 Plus की अहम खासियतों की बात करें तो यह फोन क्वालकॉम स्नैपड्रैगन 430 प्रोसेसर से लैस है। फोन में जान फूंकने के लिए 5,000 एमएएच की बैटरी दी गई है। आइए अब आपको Moto E5 Plus की भारत में कीमत और स्पेसिफिकेशन के बारे में विस्तार से जानकारी मुहैया कराते हैं।

भारत में मोटो ई5 प्लस के 3 जीबी रैम और 32 जीबी स्टोरेज वेरिएंट की कीमत 7,999 रुपये है। Moto E5 Plus की बात करें तो यह सिंगल सिम वाले इस हैंडसेट में 6 इंच का आईपीएस डिस्प्ले है, जिसका आस्पेक्ट रेशियो 18:9 है। रिजॉल्यूशन एचडी प्लस दिया गया है। फोन को पावर देती है 5000 एमएएच की बैटरी, जो टर्बोचार्ज सपोर्ट के साथ आती है। दावा किया गया है कि 15 मिनट में फोन 6 घंटे काम करने लायक चार्ज हो जाएगा। इसमें स्नैपड्रैगन 430 प्रोसेसर है, जिसकी जुगलबंदी में दिए गए हैं 3 जीबी रैम।
स्मार्टफोन में 12 मेगापिक्सल का रियर कैमरा है और सेल्फी के लिए 5 मेगापिक्सल का फ्रंट कैमरा है। जो एफ/2.2 अपर्चर से लैस है। Moto E5 Plus 32 जीबी के इंटरनल स्टोरेज के साथ आया है। इसे माइक्रोएसडी कार्ड की मदद से 128 जीबी तक बढ़ाया जा सकता है।